
РЕПУБЛИКА БЪЛГАРИЯ

Министерство на културата

З А П О В Е Д 

№ РД 09-…………../…………… 2020 г.

На основание чл. 13д, ал. 1 и ал. 2, т. 1 от Закона за професионалното образование и обучение, при спазване изискванията на чл. 66, ал. 1 и 2 от Административно-процесуалния кодекс и във връзка с осигуряването на обучението по учебен предмет,

У Т В Ъ Р Ж Д А В А М

Учебна програма за специфична професионална подготовка по учебен предмет „Танци“ специалност: код 2120702 „Пантомима”, от професия: код 212070 „Актьор” от професионално направление: код 212 „Музикални и сценични изкуства”, съгласно приложението.

Учебната програма влиза в сила от учебната 2020/2021 година.

БОИЛ БАНОВ

Министър на културата 

Приложение

МИНИСТЕРСТВО НА КУЛТУРАТА

УЧЕБНА ПРОГРАМА

за специфична професионална подготовка 

по 

ТАНЦИ
Утвърдена със Заповед № РД…………………………………………………………2020 г.

СПЕЦИАЛНОСТ:

код 2120702 „Пантомима”

ПРОФЕСИЯ:

код 212070 „Актьор”

ПРОФЕСИОНАЛНО НАПРАВЛЕНИЕ:

код 212 „Музикални и сценични изкуства”

София, 2020 г.

І. ОБЩО ПРЕДСТАВЯНЕ НА УЧЕБНАТА ПРОГРАМА

Учебната програма предназначена за специалност код 2120702 „Пантомима” от професия код 212070 „Актьор” от професионално направление код 212 „Музикални и сценични изкуства” за професионално образование с придобиване на трета степен на професионална квалификация, дневна форма на обучение с прием след завършен седми клас. 

Учебната програма по танци техники е предназначена за специфичната подготовка по професията на учениците от специализираните училища по изкуствата, които се обучават по професия „актьор”, специалност „пантомима” за професионално образование с придобиване на трета степен на професионална квалификация, дневна форма на обучение с прием след VІІ клас. 

Запознава с методите на обучение за придобиване на знания, умения и компетентности от историческите, класическите, характерните и жанровите танци, съобразено със стандартните изисквания, даващи на обучаващите се възможност за системно изучаване и усвояване на нивата на учебното съдържание.

Учебното съдържание е подбрано в съответствие с поставените цели и осъществява междупредметна връзка с учебните предмети от специфичната професионална подготовка – пантомима, сценично движение, съвременни танцови техники, акробатика и клоунада, актьорство за куклен и драматичен театър, както и с предметите от отраслово-професионалната и общообразователна подготовка.

За по-добро протичане на учебния процес е необходима зала с достатъчен обем, пространство за свободното пласиране в пластическите задачи на учениците, осветителна и озвучителна техника, както и теоретичните часове да се съчетават с практически. Обема от знания и умения предвидени в програмата предполагат допълване учебното време с факултативни учебни часове.

За успешното провеждане на обучението по танци в специалност „Пантомима“, учебното заведение е длъжно да осигури:
· Преподаватели с  висока квалификация по специалността и с образователен ценз гарантиращ способността им да осъществят изпълнението на образователните стандарти предвидени в програмата;

· Учебна зала за репетиции с дюшеци, станки и огледала, както и учебна сцена за публичните изяви;
· Учебната сцена е специално обособено пространство, което имитира камерна сцена и е със специфични изисквания: трябва да има отделни изходи за актьори и публика, да е затъмнено и звукоизолирано, да има обособено място зад или отстрани на сцената, както и специализирано място за осветителен и озвучителен пулт, да има шнурбоден за окачване на осветителни и озвучителни тела, както и на сценично облекло, да има възможност за настаняване на публика. Сцената трябва да е черна и да е предвидена проходимост за внасяне и изнасяне на декори. Пред-сценичното пространство е желателно да е многофункционално и да се преобразува във възможност за лекционен блок, тъй като за провеждане на теоретичната част на актьорските часове не се налага промяна на залата, те са органична част от практическия опит;
· учебни гримьорни, гардероб и съблекални;

· шкафове за съхраняване на реквизита, с които се работи;

· библиотека, съдържаща нужната за специалността литература;

· индивидуални възможности за дигитално проектиране и онагледяване;

Изисквания към обучаващите:

Право да преподават теория и практика по учебни предмети или модули от отрасловата и специфичната задължителна професионална подготовка имат лица с образователно-квалификационна степен „магистър” или „бакалавър” (вкл. „професионален бакалавър“)

Преподавателите трябва:

· да прилагат в учебния процес и следват логиката на утвърдената учебна програма;

· при нужда да мотивират учениците с индивидуални, съобразени с моментните им възможности задачи, в рамките на учебната програма;

· да балансират теоретичните и практически занятия;

· да онагледяват учебния процес;

· да осигурят за общо ползване литература, материали, пособия и дигитални устройства, трудно достъпни за всеки ученик поотделно, но крайно важни за успешно протичане на учебния процес;

· да затвърждават наученото или подготвят учебния процес, като се поставят  индивидуални задачи за самоподготовка, осъществими в домашни условия или в училищното учебна сцена;

ІІ. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ

Основна цел на обучението е придобиване на високо качество на професионална пластическа подготовка, овладяване на елементите на танцувалното изкуство, усърдно усвояване на неговата техника, създаване на художествен образ чрез средствата на танца.

Програмата по танци е съобразена със съвременно-изследователско разбиране за структурата и функцията на човешкото тяло. Обучението има за цел да осъществява приемственост в получаването на знания, изграждането на умения и формирането на отношения, поставяйки основата на психо-физическа образованост и подготвеност. Преминавайки от общото към целенасочено овладяване на определен вид качества, обучението е насочено към усъвършенстване и постепенно овладяване на тялото като цяло в различните възрасти. Поддържането на необходимата и системна физическа дееспособност, познаването и правилното използване на методите за развитие на физически качества, се възпитават чрез отделните теми на учебно-тренировъчния процес. Обемното и тематично разпределение на програмата е съобразено с изискването за задълбочени знания, способност за анализ и обобщаване, развитие и практическа приложимост в различните танцови техники. 

Използва се общоприетата класическа и съвременна терминология за изясняване същността на учебния материал.

Всяко занятие се състои от тренинг и практическо приложение на танцовата техника. Тренингът включва загряване, представяне и разработване на тема (напр. „точки в пространството”), развиване на определени физически качества и отпускане.

В началото на учебната година педагогът регистрира определено ниво на обучаващите се с точни физически показатели (пулс, начин на дишане, стойка, мускулна издръжливост, гъвкавост и др.). Същата проверка се прави в края на всеки срок и се отчитат застой или подобрение. Дават се персонални препоръки за самостоятелна, ежедневна практика на обучаващия се. При нужда се оказва индивидуална методическа помощ.
Той трябва да знае:

· каква е спецификата на историческите, класическите и характерните танци в танцовото изкуство;

· как се изгражда цялостно сценично движенческо произведение;

· видовете танцово изкуство;

· различните исторически танци в епохите, специфичните приспособления и умения, които се използват в тях;

· кои са основните  техники и принципи на тренинга за класически и характерен танц;

· основни моменти от историята на танца (средновековие, ренесанс, барок, рококо, класицизъм, романтизъм, виенски бал, характерен танц от началото на ХХ век);

· правилата в движението на изразителното човешко тяло;

Той трябва да може да:

· овладее богата палитра от изразни средства;

· бъде приспособим към всички жанрове, стилове и постановъчни изисквания – от свободния танц до най-модерните авангардни търсения и синтез; 

· се движи разбираемо, изразително, ритмично и естетично в пространството и времето на сцената;

· има създадени умения на за присъствие в сценичното пространство както в танцовото изкуство така и в пантомима, драма, кино, телевизия, шоупрограми, различни артистични, медийни и визуални програми, хепънинги, улични спектакли, културна и спортна анимация и др.

Той трябва също да:

· развива своята обща художествена и театрална култура, изучавайки основите на теорията и терминологията в класическото танцово изкуство, неговата история, основните методи и упражнения за подготовка на актьора за движенчески и танцов спектакъл;

· усвоява класическата танцова техника, да работи върху двигателни навици и умения, да познава общия комплекс от упражнения, възпитаващи обща пластическа култура, да овладява абстрактно-образния език на танца;

· умее да подготви роля и да играе в историческа, класическа, характерна и жанрова танцова миниатюра;

· да развива личностните качества и умения и способността да ги използва в професионална реална работна среда, да умее да работи в екип и да притежава чувство за отговорност.

ІІІ. РАЗПРЕДЕЛЕНИЕ НА УЧЕБНОТО ВРЕМЕ

Общият брой учебни часове по учебния предмет е 173 часа, които се разпределят по класове в зависимост от типовия учебен план, по който се осъществява обучението.

	Специфична професионална подготовка

ІV. УЧЕБНО СЪДЪРЖАНИЕ

Структурирането на учебното съдържание е по раздели и теми. За всеки раздел в програмата са записани препоръчителен брой учебни часове и теми. Учителят конкретизира броя на учебните часове за всяка тема в съответствие с посочените за раздела и разпределя броя на часовете, предвидени по учебния план и по учебната програма в годишното си разпределение.

· За постигане целите на обучението учителят разпределя учебните часове за нови знания, упражнения и контрол;

· За успешното изпълнение на учебната програма е добре в  плана на училището да предвидят ФУЧ – факултативни учебни часове както е препоръчано по горе.

Раздел 1. ОСНОВИ НА АКТЬОРСТВОТО В ТЕАТЪРА НА ПАНТОМИМАТА

ПЪРВИ ГИМНАЗИАЛЕН ЕТАП

VІІІ КЛАС

	№ по ред
	Наименование на теми и раздели
	Брой часове

	1
	Техника на класическия танц
	36

	1.1
	Класически екзерсиз на станка
	12

	1.2 
	Въведение в техниката на класическия танц
	18

	1.3
	Изходно ниво. Подготовка и представяне на годишен изпит.
	6

	
	                                                           Общ брой часове:
	36


Раздел 1.1 Класически екзерсиз на станка
1.1.1 – 1.1.6 Усвояване на техниката на класическия екзерсиз на станка; позиции на краката и на ръцете; атитюд на тялото
1.1.7 – 1.1.12 Рондове, пор де бра, кроазе, ефасе, развитие на лява и дясна страна и хармонизирането им; стойка, разтяжка, падьом, шаг
Цели на раздел 1.1: Усвояване на основните принципи на класическия танцов екзерсиз. Създаване на контрол върху тялото. Отделяне (изолация) на различните части на тялото и тяхното овладяване. Усет за контрол на опорно-двигателния апарат. Изпълнение на прости танцови комбинации и задачи на станка.

Раздел 1.2. Въведение в техниката на класическия танц
1.2.1 – 1.2.6 Позите на класическия танц. Групи пози. Съдържание на позите. Батмани, рондове, пируети, турове.
1.2.7 – 1.2.12 Упражнения за движения фуете. Групи скокове според амплитудата на скока.
1.2.13 – 1.2.18 Упражнения за удари с краката; свързващи движения; първи комбинации на среда; диагонали.
Цели на раздел 1.2: Разширяване двигателната култура чрез класическите  упражнения. Създаване и управление на единен център на движението и овладяване на класическата техника, на точката и на стойката на тялото. Подготовка на двигателния апарат за изпълнение на танцова комбинация на среда. Създаване на усет за лекота в екзерсиза.
Раздел 1.3. Установяване на изходно ниво: Установяването на изходно ниво става чрез изпълнение на практическа задача – екзерсиз на станка и среда под ръководство на педагога, устно и писмено изпълнение на теоретична задача. 
Раздел 2. ПАНТОМИМНА АРТИСТИЧНА ТЕХНИКА-ПЪРВА ЧАСТ

IX КЛАС
	№ по ред
	Наименование на теми и раздели
	Брой часове

	2.
	Техника на историческия танц
	36

	2.1.
	Овладяване на стилистичните елементи на историческия танц
	12

	2.2.
	Италианска танцова сюита – павана, менует, салтарело, буре, сарабанда
	12

	2.3
	Изходно ниво. Подготовка и представяне на годишен изпит.
	12

	
	                                                           Общ брой часове:
	36


Раздел 2.1. Овладяване на стилистичните елементи на историческия танц
2.1.1 – 2.1.6 Техника на историческия танц от класическата италианска танцова сюита; поклони, глисади, скокове, хватове, смяна на посоките
2.1.5 – 2.1.12 Стилистични елементи на Средновековието, Ренесанса и ранния Барок; основни стъпки и съвместни дуетни комбинации – мъж-жена
Цели на раздел 2.1: Усвояване и работа върху основните изразни средства на италианския исторически танц; умения за танцова връзка с партньора; стилистични похвати на епохата; отношения между партньорите и в ансамбъла.
Раздел 2.2. Италианска танцова сюита – павана, менует, салтарело, буре, сарабанда
2.2.1 – 2.2.3 Сакрални и аристократични танци – павана и менует; отношения между партньорите; участие на танците в класическата танцова сюита
2.2.4 – 2.2.6 -
Профанни и народни танци – салтарело и буре; отношение между линиите на танцуващите; танцови композиции.
2.2.6 – 2.2.12 Сарабандата като комбинация между шакона и пасакалия; нива на страстта и дистанция между партньорите.
Цели на раздел 2.2: Учениците изучават и изпълняват петте основни танца от италианската танцова сюита, просъществувала до средата на Барока; усвоява се партнирането по двойки и в ансамбъла; създава се пространствено-времево ориентиране, ритмическа грамотност и усет към стила чрез поклони, хватове, атитюди и взаимоотношения между партньорите.
Раздел 2.3. Установяване на изходно ниво: Установяването на изходно ниво става чрез изпълнение на практическа задача – танцова сюита, работена през двата срока; публична демонстрация на техническите и танцовите умения; устна защита и писмен тест на теоретична задача.
Раздел 3.  ПАНТОМИМНА АРТИСТИЧНА ТЕХНИКА – ВТОРА ЧАСТ

X КЛАС
	№ по ред
	Наименование на теми и раздели
	Брой часове

	3.
	Френска класическа танцова сюита 
	36

	3.1.
	Овладяване на техниката на френския класически бален танц
	12

	3.2.
	Техника на гавот, полка, кадрил, валс, кан-кан
	12

	3.3.
	Изходно ниво. Подготовка и представяне на годишен изпит.
	12

	
	                                                           Общ брой часове:
	36


Раздел 3.1. Овладяване на техниката на френския класически бален танц
3.1.1 – 3.1.6 Специфичен екзерсиз на станка и на среда за френската класическа танцова сюита
3.1.5 – 3.1.12 Скокове, завъртания, скокове под-въздух, въздух-под с правилно приземяване и изтласкване на тялото във височина; поклони, хватове, водене.
Цели на Раздел 3.1: Усвояване на елементите на класическата френска танцова сюита. Овладяване на специфичната техника на френските бални танци; усет за партньорство, изграждане на пространствено отношение между отделните танцови групи.
Раздел 3.2. Техника на гавот, полка, кадрил, валс, кан-кан
3.2.1 – 3.2.4 Овладяване на основните движения на динамичните танци – гавот, полка и кадрил; разработка на пъргавината, отскокливостта и отзивчивостта на мускулните групи към динамичните движения; 
3.2.5 – 3.2.8 Валсова техника – виенски и английски валс; водене на партньорката, водене от партньора
3.2.9 – 3.2.12 Физическа подготовка, батмани, шпагати, дишане и ансамблово следене при кан-кана; усвояване на танцова комбинация.
Цели на Раздел 3.2: Усвояване на нужната база от движения за да се пристъпи към постановката на танците от френската класическа танцова сюита. Танцуване на петте танца от сюитата в стандартния ред. Изграждане на усет за стил и ансамбловост, вярно като енергия и амплитуда изпълнение, завършеност на хореографската форма.
Раздел 3.3. Установяване на изходно ниво: Установяването на изходно ниво става чрез изпълнение на практическа задача – танцова сюита, работени през двата срока и работена с педагога през срока; публична демонстрация на техническите умения; устна защита и писмен тест на теоретична задача.
Раздел 4. ПОДГОТОВКА НА РОЛЯ И ИГРА В ПРЕДСТАВЛЕНИЕ – ПЪРВА ЧАСТ

ВТОРИ ГИМНАЗИАЛЕН ЕТАП

XI КЛАС
	№ по ред
	Наименование на теми и раздели
	Брой часове

	4.
	Характерен танц
	36

	4.1.
	Техника на характерния танц; екзерсиз на станка и на среда
	12

	4.2.
	Изпълнение и творческа разработка на зададена хореография и роля в стила на характерния танц
	12

	4.3.
	Изходно ниво. Подготовка и представяне на годишен изпит.
	12

	
	                                                           Общ брой часове:
	36


Раздел 4.1. Техника на характерния танц; екзерсиз на станка и на среда
4.1.1 - 4.1.6 Екзерсиз на станка за характерен танц
4.1.9 – 4.1.12 Екзерсиз на среда и усвояване на елементи на характерния танц
Цели на Раздел 4.1: Овладяване на специфичните елементи от характерния танцов екзерсиз в класическия балет и в условията на театрално представление; Усвояване на стила на характерния танц – ориенталски, испански, руски, африкански и китайски танци.
Раздел 4.2. Изпълнение и творческа разработка на зададена хореография и роля в стила на характерния танц
4.2.1 – 4.2.4 Работа върху роля от спектакъл в ключа на характерния танц
4.2.5 – 4.2.8 Създаване на характерен танцов етюд по зададена музика и образ
4.2.9 – 4.2.12 Включване на характерния танц в обща характерна танцова прокрама
Цели на Раздел 4.2: Усвояване на характерни танцови умения, развива се чувството за индивидуалност, вниманието, следенето на музикалната и хореографската партитура. Разработка на ролята в ключа и стила на характерния танц.
Раздел 4.3. Установяване на изходно ниво: Установяването на изходно ниво става чрез изпълнение на практическа задача – кратък публичен спектакъл от характерни танци по зададени сценични образи, създаден от педагога и игран от учениците; устна защита и писмен тест на теоретична задача.
Раздел 5. ПОДГОТОВКА НА РОЛЯ И ИГРА В ПРЕДСТАВЛЕНИЕ – ВТОРА ЧАСТ

XII КЛАС
	№ по ред
	Наименование на теми и раздели
	Брой часове

	5.
	Жанрови танци
	29

	5.1.
	Български и балкански народни танци
	18

	5.2.
	Изходно ниво. Подготовка и представяне на годишен изпит
	11

	
	                                                           Общ брой часове:
	29


Раздел 5.1. Работа върху линиите на движението по метода на Форсайт
5.1.1 – 5.1.9 Техника на балканските танци по региони и принципи на движението; обредни и трудово-поминъчни елементи.
5.1.10 – 5.1.18 Усвояване на македонски, гръцки, турски, влашки, цигански и еврейски танци
Цели на Раздел 5.1: Възпитание в учениците на ориентация в балканската фолклорна съкровищница; усвояване на типичните танци за балканските народи и тяхната имплементация в съвременни движенчески спектакъл.
Раздел 5.2. Установяване на изходно ниво. Подготовка и представяне на годишен изпит

Установяването на изходно ниво става чрез изпълнение на практическа задача – кратък публичен танцов спектакъл, създаден от педагога и игран от учениците, работен през двата срока; устна защита и писмен тест на теоретична задача. 
V. ОЧАКВАНИ РЕЗУЛТАТИ ОТ ОБУЧЕНИЕТО

Основната цел на предмета е чрез работа върху танцовата техника, въображението и импровизационните възможности на учениците да се подпомогне по-яркото им сценично присъствие в бъдещия движенчески спектакъл. В края на учебния период ученикът трябва да може да хармонизира и стабилизира физическото състояние и потенциал, да постига психо-физически баланс, да тренира мисълта като ръководител на двигателно и танцово събитие, също да редуцира стреса при физическо натоварване и подобрява концентрацията си.

